ख़ोतान नदी

ख़ोतान नदी (Khotan River) मध्य एशिया में शिंजियांग क्षेत्र में बहने वाली एक नदी है जो काराकाश नदी और योरुंगकाश नदी के संगम से उत्पन्न होती है। यह दोनों उपनदियाँ कुनलुन पर्वत क्षेत्र से उत्तर की ओर जाकर टकलामकान मरुस्थल में प्रवेश करती हैं जहाँ यह ख़ोतान शहर से लगभग 145 किमी उत्तर में इनका संगम होता है। यहाँ से आरम्भ हुई ख़ोतान नदी लगभग 290 किमी मरुभूमि में बहकर तारिम नदी में विलय कर जाती है। इस नदी का पानी हिम पिघलने से आता है, इसलिए आमतौर पर इसमें पानी केवल ग्रीष्मऋतु में ही होता है। अन्य मौसम में इस नदी के मार्ग पर कुछ भारी गाड़ियाँ चलाई जा सकती हैं और सन् 1995 में तारिम मरुभूमि राजमार्ग के निर्माण से पहले यही तारिम द्रोणी को वाहन से पार करने का एकमात्र मार्ग था।"Khotan-Darya," 1911 Encyclopædia Britannica.The Southwest Taklimakan Desert  from NASA's Geomorphology from Space . Retrieved March 29, 2014.

 इन्हें भी देखें 
 ख़ोतान
 काराकाश नदी
 योरुंगकाश नदी

 सन्दर्भ 

श्रेणी:शिंजियांग की नदियाँ